cyanic-selkie/wikianc huggingface dataset:
Բաց նավակը
Սյուժեն
Նրանք չորսով ողջ են մնում, երբ խորտակվում է նավը, և հայտնվում են ծովում՝ փոքրիկ նավակով։ Հաջորդ չորս հատվածներում հերոսների հոգեվիճակը զայրույթից և հուսահատությունից փոխվում է մեկը մյուսի հանդեպ ձևավորվող կարեկցանքի։ Չնայած նրան, որ հերոսները հոգնածության պատճառով սկսում են տարբեր հարցերի շուրջ վիճաբանել, միևնույնն է՝ վերադառնում են իրենց գործին։ Մինչ Թղթակիցը և Յուղիչը հերթով վարում են նավակը, Խոհարարը նավակից ջուրը դուրս է թափում, որպեսզի նավակը չխորտակվի։ Երբ նրանք հորիզոնում տեսնում են փարոսը, փորձում են մոտենալ դրան, սակայն գիտակցելով վտանգը՝ մտքափոխվում են։ Հետո, երբ ափին տեսնում են մի մարդու, կասկածների մեջ են ընկնում և չեն հասկանում, թե արդյոք ափին կանգնած մարդը իրական է։ Գիշերը, երբ նավապետը և խոհարարը քնել էին, Թղթակիցը և Յուղիչը շարունակում են հերթով վարել նավակը մինչև առավոտ։ Քիչ անց թղթակիցը, տեսնելով մի շնաձուկ, տագնապի մեջ է ընկնում, սակայն հանգստանում է, երբ հասկանում է, որ մեկ շնաձուկը վտանգ չի ստեղծի իրենց համար։ Հետո նա հիշում է Քերոլայն Նորթոնի բանաստեղծությունից մի կարճ հատված և երգում է։ Բանաստեղծությունը մի զինվորի մասին է, որ մահանում է իր տանից հեռու՝ մի անհայտ վայրում։
Վերջին հատվածը պատմում է այն մասին, որ նավակում երեսուն ժամ մնալուց հետո հերոսները որոշում են լքել այն և ափ հասնել  ինքնուրույն։ Երբ նրանք ցատկում են ջուրը և սկսում լողալ, Յուղիչը՝ խմբի ամենաուժեղ հերոսը, առաջ է ընկնում մյուսներից։ Նավապետը լողում է՝ հենվելով նավակի կտորներից մեկի վրա, իսկ խոհարարը՝ նավաթիակի։ Թղթակիցը պատահմամբ ջրապտույտիի մեջ է ընկնում, սակայան ի վերջո կարողանում է դուրս լողալ։ Ափից օգնության են հասնում և փրկում հերոսներին, սակայն թղթակիցը հայտանաբերում է, որ Յուղիչը անշունչ պառկած է ափին։
Սթիվեն Քրեյնի այս պատմվածքը՝ ,,Փոքրիկ առագաստանավը,, վերնագրով, հայերեն թարգմանությամբ լույս է տեսել 1989 թվականին Երևանի պետական համալսարանի հրատարակչության կողմից տպագրված ,,19-րդ դարի ամերիկյան պատմվածք,,  ժողովածուում ՝ այդ հեղինակի մեկ այլ՝ ,,Չշրջած դեմքը,, պատմվածքի հետ միասին։ Նավաբեկությունից փրկված չորս մարդկանցից մեկի մականունը թարգմանության մեջ ոչ թե ,,Յուղիչ,, է, այլ՝ ,,մեխանիկ,,։
Ծանոթագրություններ
Կատեգորիա:1897 պատմվածքներ
Կռասնի Խոլմ
Մշակույթ և հանգիստ
Եկեղեցին, ինչպես նաև տասնյոթերորդ դարի պատերը և բանտախցերը կամ ավերվել են, կամ դարձել են անճանաչելի։ Շրջանի թանգարանը, որը գտնվում է Կռասնի Խոլմում. կառուցվել է 1964 թվականին։ Այն ունի ցուցադրություններ տեղի պատմության մասին։
Նշանավոր մարդիկ
Կռասնի Խոլմը խորհրդային շրջանի ամենահայտնի թերապևտներից Օլեգ Լոմակինի և Ալեքսանդր Մյասնիկովի ծննդավայրն էր։
Արտաքին հղումներ
Կատեգորիա:Ռուսաստանի քաղաքներ
Տաղանդավոր միստր Ռիփլին (վեպ)
Սյուժե
1950-ականների վերջ։ Թոմ Ռիփլի` երիտասարդ է, ով փորձում է հաջողության հասնել կյանքում։ Նա աղքատ է, չունի պատշաճ աշխատանք և, հետևաբար, չի արհամարհում մասնակցությունը տարբեր փոքր խաբեությունների։ Շուտով հայտնի ֆինանսիստ Հերբերտ Գրինլեֆը Թոմին հրավիրում է ընթրիքի և պարզվում է նա առաջադրանք ունի Թոմի համար։ Բանը նրանում է, որ պարոն Գրինլեֆը Թոմին սխալմամբ իր որդու` Դիկի ընկերն է համարել, ում հետ Ռիփլին հազիվ ծանոթ էր։
Պարոն Գրինլիֆը և նրա մահացող կինը անհանգստացած են Դիքիի ընտանեկան բիզնեսով զբաղվելու ցանկության պակասից։ Փոխարենը, նա իր ընկերուհի Մարջի հետ ապրում է Եվրոպայում և ծախսում է ծնողների փողերը։ Պարոն Գրինլեֆը Թոմին խնդրում է մեկնել Եվրոպա, գտնել Դիկին և համոզել, որ նա վերադառնա տուն։
Անմիջապես երիտասարդի գլխում պլան է հասունանում. Նա սկսում է գումար շորթել պարոն Գրինլեֆից՝ ապրելով Դիկիի տանը և զվարճանալով նրա և Մարջի հետ։ Այնուհետև նա որոշում է, որ ինքը չի ցանկանում հրաժարվել այդպիսի շքեղ կյանքից։ Թոմը Դիքին սպանելու հիանալի ծրագիր է մշակում։ Երիտասարդի մահից հետո Թոմը կզբաղեցնի նրա տեղը, քանի որ նրանք բավականին նման են, և Եվրոպայում քչերը գիտեն, թե ինչպիսի տեսք ունի իրական Ռիչարդ Գրինլեֆը։
Անդրկովկասյան կոմիսարիատ
Անդրկովկասյան կոմիսարիատ, պետական իշխանության մարմին Անդրկովկասում։ Կազմավորվել Է 1917 թվականի նոյեմբերի 15-ին Անդրկովկասյան հատուկ կոմիտեի (Օզակոմ) փոխարեն, Անդրկովկասի առաջատար դիրք զբաղեցնող ազգային կուսակցությունների՝ վրացի մենշևիկների, մուսավաթականների, դաշնակցականների, նաև էսէռների, սոցիալ-ֆեդերալիստների և նրանց պաշտպանող խորհուրդների ու արհմիությունների ներկայացուցիչների Թիֆլիսում կայացած խորհրդակցությունում։
Տաղանդավոր միստր Ռիփլին (վեպ)
Սյուժե
Եվ այսպես, երբ Թոմը իրականացնում է իր պլանը, խնդիր է առաջանում. Որքան ժամանակ կկարողանա նորաստեղծ Դիկը թաքնվել իր ընկերներից և հարազատներից, այդ թվում ՝ Մարջից, որը անհանգստացած է իր սիրեկանի հանկարծակի անհետացման կապակցությամբ։
Անդրկովկասյան կոմիսարիատ
Անդրկովկասյան կոմիսարիատի մեջ մտան վրացի մենշևիկներ Ալեքսեյ Գեգեչկորին (նախագահ), Ակակի Չխենկելին (ներքին գործերի կոմիսար), մուսավաթական Մամեդ Ջաֆարովը (առևտրի և արդյունաբերության կոմիսար), դաշնակցական Խաչատուր Կարճիկյանը (ֆինանսների կոմիսար), Համո Օհանջանյանը (հանրային խնամատարության կոմիսար), էսէռ Բորիս Դոնսկոյը (ռազմական և ռազմածովային կոմիսար) Անատոլի Ներուչևը (հողագործության կոմիսար), հայազգի Տեր-Ղազարյանը և ուրիշներ։
Տաղանդավոր միստր Ռիփլին (վեպ)
Արտաքին հղումներ
Կատեգորիա:1955 վեպեր Կատեգորիա:Ամերիկյան վեպեր Կատեգորիա:Էկրանավորված ամերիկյան վեպեր Կատեգորիա:Հոգեբանական վեպեր Կատեգորիա:Անգլերեն վեպեր Կատեգորիա:20-րդ դարի գրականություն Կատեգորիա:20-րդ դարի ամերիկյան վեպեր Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն
Անդրկովկասյան կոմիսարիատ
Անդրկովկասյան կոմիսարիատում ազդեցիկ էին վրացի մենշևիկները։ ժողովրդին ուղղված իր կոչում Անդրկովկասյան կոմիսարիատը հայտարարել է, որ կոչված է պայքարելու Անդրկովկասում անիշխանության և բոլշևիկյան Ռուսաստանի դեմ։ Անդրկովկասյան կոմիսարիատի մեջ մտնող հիմնական ազգային կուսակցությունների միջև կային լուրջ տարաձայնություններ, ինչպես ներքին, առավել ևս արտաքին քաղաքականության հարցերում։ Վրացի մենշևիկները ձգտում էին ստեղծել անկախ վրացական պետություն և այդ նպատակին հասնելու առաջին քայլը համարում էին խորհրդային Ռուսաստանից Անդրկովկասի անջատումը։ Մուսավաթականները հակված էին դեպի Թուրքիան և պատրաստ էին աջակցելու Անդրկովկասում Թուրքիայի դիրքերի ուժեղացմանը։ Դաշնակցականները ցանկանում էին պատերազմում Անտանտի երկրների հաղթանակը՝ հուսալով, որ այն կնպաստի Արևմտյան Հայաստանը թուրքական լծից ազատագրելուն։ Անդրկովկասյան կոմիսարիատը կապ հաստատեց Հյուսիսային Կովկասի սպիտակգվարդիական ուժերի հետ, մերձեցավ Անտանտին։ Անդրկոմիսարիատի և Թուրքիայի միջև 1917 թվականի դեկտեմբերի 5-ին կնքվեց Երզնկայի զինադադարը։ Ռուսական զորքը սկսեց լքել Կովկասյան ռազմաճակատը և Անդրկովկասյան կոմիսարիատը չխանգարեց դրան։ Կովկասյան ռազմաճակատի մերկացումից, ինչպես նաև Անդրկովկասյան կոմիսարիատի ներսում եղած տարաձայնություններից օգտվելով՝ թուրքական հրամանատարությունը, խախտելով զինադադարը, 1918 թվականի հունվարի 28-ին արշավեց Անդրկովկաս։ Անդրկովկասյան կոմիսարիատը չկազմակերպեց դիմադրությունը և հրաման տվեց թշնամու գերակշիռ ուժերի դիմաց նահանջել։ Թուրքական զորքերը գրավեցին Երզնկան, Կարինը, Սարիղամիշը։ Ռազմաճակատը պահում էին և թուրքական զինվորներին դիմադրում միայն հայկական 17000-անոց զորքերը։ Վրացական զորքերը հեռու էին ծավալվող ռազմական գործողությունների թատերաբեմից։ Այս պայմաններում Անդրկովկասի վիճակը ծանրացավ։
1918 թվականի փետրվարի 10-ին Թիֆլիսում ստեղծվեց իշխանության նոր մարմին՝ Անդրկովկասյան սեյմը, որը շուտով վերացրեց Անդրկովկասյան կոմիսարիատը և հռչակեց Անդրկովկասյան Դեմոկրատական Ֆեդերատիվ Հանրապետությունը.
Մարիա Էրիխ
Մարիա Էրիխ (Maria Ehrich, ), գերմանացի դերասանուհի։ Առավել հայտնի է Գվենդոլին Շեֆերդի դերով «Թայմլես» վիպաշարի էկրանավորման մեջ։
Անդրկովկասյան կոմիսարիատ
Գրականություն
Կատեգորիա:Հայաստանի առաջին հանրապետություն Կատեգորիա:Վրաստանի դեմոկրատական հանրապետություն Կատեգորիա:Ադրբեջանի պատմություն Կատեգորիա:1917 հիմնադրված պետություններ և տարածքներ Կատեգորիա:1918 կազմալուծված պետություններ և տարածքներ
Մարիա Էրիխ
Կենսագրություն
Մինչև 2004 թվականը Մարիա Էրիխը նկարահանվել է սերիալներում։ Դրանից հետո ռեժիսոր Փիթեր Թիմը նրան հրավիրում է «Իմ եղբայը շնիկ է» ֆիլմում նկարահանվելու համար։ Այս աշխատանքից հետո աղջկան սկսեցին հրավիրել լիամետրաժ նախագծերի, որոնցից շատերը հեռուստատեսային էին։ 2012 թվականին դերասանուհուն առաջարկվել է խաղալ «Թայմլես։ Սուտակե գիրք» ֆիլմի գլխավոր դերը, որը նկարահանվել է Քերստին Գիրի առաջին գրքի հիման վրա։ Մարիան նկարահանվել է նաև եռագրության երկրորդ և երրորդ մասերում՝ «Թայմլես 2։ Շափյուղյա գիրք», «Թայմլես 3։ Զմրուխտե գիրք»։
Գորիսի գիշերօթիկ դպրոց
Պատմություն
Դպրոցը հիմնադրվել է 1977 թվականին՝ 95 աշակերտով։ նախկինում այն  թույլ տեսնող երեխաների համար էր։  Հիմնադիր տնօրենն է եղել Դրաստամատ Օհանյանը, ուսմասվարը՝ Արարատ Այվազյանը։ 1990 թվականին դպրոցը վերանվանվել է սոցիալապես անապահով և տեսողության խանգարում ունեցող երեխաների գիշերօթիկ միջնակարգ դպրոց։ 2001-2002 ուսումնական տարում դպրոցում սովորող աշակերտների առավելագույն թիվը կազմել է 310։ 2005 թվականից դպրոցը կոչվում է թիվ 1 հատուկ միջնակարգ դպրոց, որտեղ ընդգրկված է ծնողազուրկ, ծնողական խնամքից զրկված և տեսողական խանգարումներ ունեցող 276 աշակերտ։
2014 թվականին դպրոցը լուծարվել է և աշակերտները տեղաբաշխվել են տարբեր դպրոցներում ։
Աղբյուրներ
Կատեգորիա:Գորիսի դպրոցներ
Փրկության քարտեզ
Փրկության քարտեզ, խաղարկային դրվագներով փաստավավերագրական լիամետրաժ ֆիլմ՝ նվիրված Մեծ եղեռնի 100–ամյակին։
Ֆիլմը պատմում է Հայոց ցեղասպանության ականատեսներ, անօթևան հայ երեխանների և կանանց ապաստանների հիմանդիրներ՝ եվրոպացի հինգ Մեծ հումանիստ կանանց կյանքի և մարդասիրական առաքելության մասին։
Ֆիլմի նկարահանումները կատարվել են 9 երկրների 29 քաղաքներում։
Ֆիլմի նկարագրությունը
Ֆիլմը պատմում է 19-րդ դարի վերջի և 20-րդ դարի սկզբի համամարդկային ողբերգությունների, հատկապես Հայոց ցեղասպանության ժամանակ առաջացած հումանիստական շարժման մասին։
Ֆիլմը փաստագրություն է և կառուցվում է միայն իրական փաստերի հիման վրա։
Ֆիլմի հերոսները պատմությանը հայտնի հումանիստներ են, իրական մարդիկ, ովքեր տեսել են Հայ ազգի կոտորածները։
Նրանք եվրոպացի հինգ հումանիստ կանայք են՝ Կարեն Եպպե (Դանիա) և միսիոներուհիներ` Մարիա Յակոբսեն (Դանիա), Բոդիլ Բյորն (Նորվեգիա), Ալմա Յոհանսոն (Շվեդիա), Աննա Հեդվիգ Բյուլ (Էստոնիա)։
Նրանք Հայոց ցեղասպանության ականատեսներն են և մազապուրծ եղած հայ երեխաների ու կանանց ապաստանների հիմանդիրները։ Իրենց անծանոթ, մի խոշտանգված ժողովրդի հետ շատ դրամատիկ հանդիպումը այս մեծ հումանիստների համար ճակատագրական է եղել։ Եվ նրանք, Եվրոպայի իրենց բարեկեցիկ կյանքը թողնելով, տարբեր երկրներից գալով հայոց հող` նվիրվել են նրա ժողովրդին անմնացորդ ու անձնուրաց։
Ֆիլմը վարում է ֆին պատմաբան, ցեղասպանագետ Սվանտե Լունդգրենը։ Անցնելով ֆիլմի հերոսների առաքելույթան ճանապարհը, նա գծում է «Փրկության քարտեզը» ։
Արտաքին հղումներ
Կատեգորիա:Արամ Շահբազյանի ֆիլմեր Կատեգորիա:2015 ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Անգլերեն ֆիլմեր Կատեգորիա:Կենսագրական ֆիլմեր Կատեգորիա:Հայկական վավերագրական ֆիլմեր Կատեգորիա:Ֆիլմեր Հայոց ցեղասպանության մասին Կատեգորիա:Պատմական ֆիլմեր Կատեգորիա:2010-ականների դրամա ֆիլմեր Կատեգորիա:2015 դրամա ֆիլմեր
Խավիեր Արիսմենդի
Անխել Արիսմենդի դե Լուկաս (Ángel Javier Arizmendi de Lucas, ), իսպանացի ֆուտբոլիստ, հանդես է եկել կիսապաշտպանի և հարձակվողի դիրքերում։
Ակումբային կարիերա
Ծնվել է 1984 թվականի մարտի 3-ին Մադրիդ քաղաքում։ Խավիերը հանդիսանում է իսպանական «Ատլետիկո» ակումբի սան։
Մեծ տարիքում՝ 2003 թվականին, հանդես է եկել ակումբի երկրորդ կազմում (Ատլետիկո Մադրիդ Բ), որի կազմում անցկացրել է 1 մրցաշրջան՝ մասնակցելով ակումբի 32 հանդիպումներին։
2004 թվականին դեբյուտել է ակումբի հիմնական կազմ, բայց այստեղ հաստատվել չի կարողացել։ Այդ իսկ պատճառով 2004 թվականից մինչև 2007 թվականը վարձավճարով հանդես է եկել «Ռասինգ Սանտանդեր» և «Դեպորտիվո Լա Կորունյա» ակումբներում։ 2007 թվականին Անխելը իսպանական «Վալենսիայի» հետ պայմանագիր ստորագրեց, որի կազմում անցկացրեց 1 մրցաշրջան։
2008 թվականին պայմանագիր է կնքել «Ռեալ Սարագոսա» ակումբի հետ, որի կազմում անցկացրել է իր կարիերայի վերջին երկու տարիները։
Կարիերան ազգային հավաքականում
2003 թվականից մինչև 2005 թվականը հանդես է եկել իսպանիայի երիտասարդական հավաքականում։ Երիտասարդական մակարդակում անցկացրել է 17 պաշտոնական խաղ, որոնցում կարողացել է դառնալ 2 գոլի հեղինակ։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ռեալ Սարագոսայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ Կատեգորիա:Ռասինգ Սանտանդերի ֆուտբոլիստներ
Չաչխրիալ
Չաչխրիալի  (ჩაჩხრიალა), գյուղ Վրաստանում։ Գտնվում է Կախեթի մարզի Ախմետայի շրջանում։
Դիրք
Գյուղը գտնվում է ծովի մակարդակից 640 մետր բարձրության վրա։ Շրջկենտրոն Ախմետայից հեռու է 5 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 35 մարդ ՝ վրացիներ (91,4%) և օսեր (8,6%) ։
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Գերգյո Լովրենչիչ
Գերգյո Լովրենչիչ (Lovrencsics Gergő, ), հունգարացի ֆուտբոլիստ, հունգարական «Ֆերենցվարոշ» ֆուտբոլային ակումբի և Հունգարիայի ազգային հավաքականի կիսապաշտպանն է։
Ակումբային կարիերա
Լովրենչիչը կարիերան սկսել է հունգարական «Բուդաֆոկի» ակումբի կազմում։ Մրցաշրջանի ավարտից հետո տեղափոխվել է հունգարական «Պեչ», որի կազմում անցկացնելով 3 մրցաշրջան, տեղափոխվել է «Լոմբարդ»։ Նոր ակումբի կազմում իր առաջին խաղն անցկացրել է 2011 թ․ հուլիսի 16-ին, երբ թիմը մրցում էր «Ույպեշտ» ակումբի հետ ։ Լոմբարդի կազմում իր առաջին գոլը խփել է օգոստոսի 6-ին, երբ թիմը մրցում էր «Կապոշվար Ռակոցի» ակումբի հետ ։ 2012 թ․ մայիսի 5-ին Ֆերենցվարոշի դեմ անցկացված խաղում Լովրենչիչը դուբլի հեղինակ է դառնում ։
2012 թ․ ամռանը ֆուտբոլիստը վարձավճարով տեղափոխվում է լեհական «Լեխ»։ Իր առաջին խաղը Լեհաստանի առաջնությունում անցկացրել է օգոստոսի 18-ին, երբ թիմը մրցում էր «Ռուխ» ակումբի հետ ։ Հենց այդ խաղում Լովրենչիչը խփում է իր առաջին գոլը նոր ակումբի կազմում։ Ֆուտբոլիստի համար մեկնարկային մրցաշրջանում Լեխը գրավում է երկրորդ հորիզոնականը։ 2015 թ․ Լեխը կարողանում է հաղթել Լեհաստանի առաջնությունում և նվաճել Սուպերգավաթը։
2016 թ․ ամռանը ֆուտբոլիստը վերադառնում է հայրենիք և պայմանագիր կնքում «Ֆերենցվարոշ» ակումբի հետ։ Նոր ակումբի կազմում իր առաջին խաղն անցկացրել է հուլիսի 16-ին, երբ թիմը մրցում էր «Հալադաշ» ակումբի հետ ։ Ֆերենցվարոշի կազմում իր առաջին գոլը խփել է 2017 թ․ մայիսի 6-ին, երբ թիմը մրցում էր «ՄՏԿ» ակումբի հետ ։
Ազգային հավաքականի կազմում
Հունգարիայի ազգային հավաքականում իր առաջին խաղն անցկացրել է 2013 թ․ հունիսի 6-ին, երբ թիմն ընկերական խաղ էր անցկացնում Քուվեյթի ազգային հավաքականի հետ ։ Առաջին գոլը հավաքականի կազմում խփել է 2015 թ․ հոկտեմբերի 11֊ին, երբ թիմը 2016 թ․ Եվրոպայի ընտրական առաջնությունում մրցում էր Հունաստանի հավաքականի հետ ։
2016 թ․ Լովրենչիչը հավաքականի կազմում մասնակցում է Ֆրանսիայում անցկացված Եվրոպայի առաջնությանը։ Մրցաշարում ֆուտբոլիստը մասնակցել է Պորտուգալիայի և Բելգիայի ազգային հավաքականների դեմ անցկացված խաղերին։
Նվաճումներ
Լեխ
Հղումներ
Կատեգորիա:1988 ծնունդներ Կատեգորիա:Սեպտեմբերի 1 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Հունգարացի ֆուտբոլիստներ Կատեգորիա:Հունգարիայի հավաքականի ֆուտբոլիստներ Կատեգորիա:Լեխ Պոզնանի ֆուտբոլիստներ Կատեգորիա:Ֆերենցվարոշի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:ՈՒԵՖԱ Եվրո 2020-ի ֆուտբոլիստներ
Կուտանսուզ
Կուտանսուզ (Coutansouze), համայնք Ֆրանսիայում՝ Օվերն մարզի Ալյեի գավառի Մոնլյուսոն շրջանում։ Մտնում է Էբրյոյ կանտոնի կազմի մեջ։
Համայնքի INSEE կոդ՝ 03030։
Բնակչություն
Համայնքի բնակչությունը 2008 թվականին կազմում էր 130 մարդ։
Ձկնորս
Ձկնորս (ձկնորսություն), անձ, որը զբաղվում է ձկան կամ այլ ծովամթերքի որսով ։ Ձկնորսներ կարող են լինել և՛ կանայք, և՛ տղամարդիկ, պրոֆեսիոնալ և սիրողական ոճի ։
Պատմություն
Ձկնորսությունը մարդկության ամենահին զբաղմունքներից մեկն է, որն առաջ է եկել որսորդության և հավաքչության  հետ միասին։ Ձկնորսական հիմնական գործիքներից են եղել քարե կամ մետաղե եռաժանիները, տեգերը, թակարդները, ցանցերը, ուռենու ճյուղերից հյուսված սակառները և այլն։
Ձկնորսի մասնագիտությունը տարածված է հասարակության  փոքր մասշտաբի շրջանակներում։ Արևմտյան Աֆրիկայի Նիգեր գետի ափին ապրում է ձկնորսությամբ զբաղվող բոզո ազգը ։ Ձկնորսությամբ զբաղվող էթնիկ խմբեր գոյություն ունեն  նաև Հնդկաստանում։
Ձկնորսությունը բաժանված է երկու խմբի՝ արդյունաբերական և սիրողական։ Արդյունաբերական ձկնորսությունը երկրագնդի բնակչությանն ապահովում է ծովամթերքով՝  Համաշխարհային օվկիանոսից, ծովերից, լճերից, գետերից, ջրամբարներից արդյունահանում է տարբեր տեսակի ձկներ, ծովային կաթնասուններ, փափկամարմիններ, խեցգետնակերպներ։ Արդյունբերական ձկնորսությունը կատարվում է կատարելագործված նավերով,  կիրառվում են տարբեր որսաձևեր՝ ուռկանային և այլն։ Սիրողական ձկնորսությունն ակտիվ հանգստի տեսակներից է, որսի համար կիրառվում են բազմատեսակ կարթեր։
Ձկնորսը մշակույթում
Ձկնորսները հազարամյակների ընթացքում շատ երկրներում բավականին զգալի ներդրումներ են ունեցել բնակչությանը սնունդ մատակարարելու հարցում։ Այդ մասին հիշատակումներ կան արված բազմաթիվ գրական աշխատություններում, որոնցից առավել հայտնի են «Պետրոս առաքյալ»,  Էռնեստ Հեմինգուեյի «Ծերունին և ծովը» պատմվածքը, Վիկտոր Հյուգոյի «Ծովի մշակները» վեպը, Հովհաննես Թումանյանի «Խոսող ձուկը» և Ալեքսանդր Պուշկինի «Հեքիաթ ձկնորսի և ձկան մասին» հեքիաթները։
Ձկնորսուհի
Ձկնորսուհի անվանում են ձկնորսությամբ զբաղվող կնոջը, կամ կին ձկնորսին ։
Արտաքին հղումներ
Կատեգորիա:Որսորդություն Կատեգորիա:Ձուկ
Անդրկովկասի սեյմ
Անդրկովկասյան սեյմ, պետական իշխանության մարմին Անդրկովկասում։ Կազմավորվել է 1918 թվականի փետրվարի 10-ին Թիֆլիսում, Անդրկովկասում քաղաքական լուրջ ճգնաժամի պայմաններում՝ կապված երկրամասի քաղաքական կուսակցությունների միջև տարաձայնությունների և հասունացող թուրքական ագրեսիայի վտանգի հետ։
Անդրկովկասյան սեյմի մեջ մտան Սահմանադիր ժողովի Անդրկովկասից ընտրված պատգամավորները, ինչպես նաև երկրամասում գործող մի շարք կուսակցությունների ներկայացուցիչներ՝ 36 վրացի մենշևիկ, 30 մուսավաթական, 27 դաշնակցական, 19 էսէռ, 14 այլ քաղաքական կուսակցությունների ներկայացուցիչներ։ Անդրկովկասի բոլշևիկները հրաժարվեցին մասնակցել սեյմին և բողոքեցին նրա կազմավորման դեմ։ Նախագահ ընտրվեց (հանրապետության նախագահի իրավունքով) մենշևիկ Ն. Չխեիձեն, կառավարության ղեկավար նշանակվեց մենշևիկ Ե. Գեգեչկորին։ Անդրկովկասյան սեյմը վերացրեց պետական իշխանության նախկին մարմինը՝ Անդրկովկասյան կոմիսարիատը, և իրեն հռչակեց օրենսդիր մարմին։
1918 թվականի մարտին հայտարարեց Անդրկովկասի անջատումը Ռուսաստանից։ Իր արտաքին քաղաքականության մեջ Անդրկովկասյան սեյմը շարունակեց Անդրկովկասյան կոմիսարիատի գործունեությունը, պայքար ծավալեց երկրամասում խորհրդային իշխանության հաստատման դեմ՝ նպատակ ունենալով հասնել Անդրկովկասի՝ խորհրդային Ռուսաստանից ամբողջովին անկախանալուն, Թուրքիա]]յի հետ հարաբերությունների կարգավորմանը, Անդրկովկասի տարածքային ամբողջականության պահպանմանը։ Անդրկովկասյան սեյմը հրաժարվեց մասնակցել խորհրդային Ռուսաստանի և Գերմանիայի միջև Բրեստ-Լիտովսկում տարվող բանակցություններին, ապա չընդունեց 1918 թվականի Բրեստի հաշտությունը և աշխատեց Թուրքիայի հետ կնքել առանձին պայմանագիր։ Սեյմը դիմեց թուրքական հրամանատարությանը բանակցություններ սկսելու առաջարկով, ստանալով թուրք, կողմի համաձայնությունը՝ Անդրկովկասյան սեյմը փետրվարի 16-ին հաստատեց բանակցությունների պատվիրակության կազմը, որի ղեկավար նշանակվեց մենշևիկ Ա. Չխենկելին։
Տրապիզոնում տարվող բանակցությունների ժամանակ (Տրապիզոնի բանակցություններ 1918) սեյմի պատվիրակությունը ձգտում էր վերականգնել մինչպատերազմյան ռուս-թուրքական սահմանը, հասնել արևմտյան Հայաստանի ինքնավարությանը։ Սակայն Անդրկովկասի դեմ թուրքական ագրեսիայի ծավալման պայմաններում Տրապիզոնի բանակցությունները մտան փակուղի և ընդհատվեցին։ Սեյմի պատվիրակությունը չընդունեց թուրքական կողմի ներկայացրած ծանր պայմանները։ Անդրկովկասի արտաքին քաղաքական վիճակը չփոխվեց նույնիսկ Անդրկովկասյան Դեմոկրատական Ֆեդերատիվ Հանրապետության հռչակումից հետո (1918 թվականի ապրիլի 9-ին)։ Ե. Գեգեչկորու կառավարությունը հրաժարական տվեց, կազմվեց նոր կառավարություն մենշևիկ Ա. Չխենկելու գլխավորությամբ։ 1918 թվականի ապրիլի 28-ին թուրքական հրամանատարությունը հայտնեց Անդրկովկասյան սեյմին, որ Թուրքիա]]ն ճանաչում է Անդրկովկասի անկախությունը։
Մայիսին Բաթումում սկսվեցին բանակցություններ Թուրքիայի և անկախ Անդրկովկասյան Հանրապետության միջև, որոնք ընդհատվել էին Տրապիզոնում։ Օգտվելով անկախ Անդրկովկասի վիճակից և չբավարարվելով Բրեստի հաշտությամբ իրեն տրված տարածքներով՝ Թուրքիան ներկայացրեց նոր պահանջներ։ Բանակցությունների ընթացքում նորից դրսևորվեցին անդրկովկասյան պատվիրակության անդամների միջև եղած տարաձայնությունները. վրաց մենշևիկները, կողմնորոշվելով դեպի Գերմանիան, աշխատում էին հռչակել Վրաստանի անկախությունը, մուսավաթականները շահագրգռված էին թուրքական զորքերի Անդրկովկաս, հատկապես Ադրբեջան մտնելով, դաշնակցականները փորձում էին ստանալ Գերմանիայի աջակցությունը՝ խոչընդոտելու համար թուրքական ագրեսիան, հայկական տարածքների զավթումը։ Այս տարաձայնություններն ավելի էր խորացնում Թուրքիան՝ աոանձին բանակցությունների մեջ մտնելով սեյմի պատվիրակությունը կազմող Վրաստանի, Ադրբեջանի և Հայաստանի ներկայացուցիչների հետ։ Վերսկսելով հարձակումը՝ թուրքական զորքերը մայիսի 16-ին գրավեցին Ալեքսանդրապոլը և շարժվեցին Երևանի ուղղությամբ։
Գրականություն
Կատեգորիա:Հայաստանի առաջին հանրապետություն Կատեգորիա:Վրաստանի դեմոկրատական հանրապետություն Կատեգորիա:Ադրբեջանի պատմություն
Օսիաուր
Օսիաուրի (ოსიაური), գյուղ Վրաստանում։ Գտնվում է Կախեթի մարզի Ախմետայի շրջանում։
Դիրք
Գյուղը գտնվում է ծովի մակարդակից 760 մետր բարձրության վրա։ Շրջկենտրոն Ախմետայից հեռու է 6 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ :
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Հայաստանի արդարադատության ակադեմիա
Արդարադատության ակադեմիան պետական ոչ առևտրային կազմակերպություն է։ Ակադեմիայի հիմնադիրը Հայաստանի Հանրապետությունն է։ Այն իր բուն գործունեությունը սկսել է 2014թ. հունվարի 1-ից։
Ակադեմիայի առաքելությունն է՝ կյանքի կոչել դատավորների, դատախազների, քննիչների մասնագիտական պատրաստման և վերապատրաստման որակապես նոր մոտեցումներ, որոնք բխում են ՀՀ նախագահի կողմից հաստատված Իրավական և դատական բարեփոխումների 2012-2016 թվականների ռազմավարության ծրագրից։
Ակադեմիան ղեկավարում է ռեկտորը, ով ընտրվում է Խորհրդի կողմից ՀՀ օրենսդրությամբ և Ակադեմիայի Կանոնադրությամբ սահմանված բաց մրցույթի կարգով՝ գաղտնի քվեարկությամբ, Խորհրդի անդամների առնվազն հինգ ձայնով ընդունված որոշմամբ։
Ակադեմիայի առաջին ռեկտոր է ընտրվել իրավաբանական գիտությունների թեկնածու, դոցենտ Ռուբեն Մելիքյանը (2014-2016 թթ.): Վերջինիս հրաժարականից հետո՝ 2016 թ.-ի հունիսի 28-ին ընտրվել, այնուհետև՝ 2021 թ.-ի հունիսի 18-ին վերընտրվել է իրավաբանական գիտությունների դոկտոր, պրոֆեսոր Սերգեյ Առաքելյանը։
Պատմություն
Արդարադատության ակադեմիայի գործունեության կանոնակարգման համար 2013 թ. մայիսի 2-ին ընդունվել է «Արդարադատության ակադեմիայի մասին» ՀՀ օրենքը։
Ակադեմիան հիմնադրվել է ՀՀ Կառավարության 2013թ. սեպտեմբերի 13-ի N990-Ա որոշմամբ և ՀՀ Նախագահի կողմից հաստատված իրավական և դատական բարեփոխումների 2012-2016թթ. ռազմավարական ծրագրի շրջանակում։
2014 թվականի մարտի 18-ին տեղի է ունեցել Ակադեմիայի բացման հանդիսավոր արարողությունը, որին ներկա է գտնվել նաև ՀՀ նախագահ Սերժ Սարգսյանը։ Արդարադատության ակադեմիայի շենքը գտնվում է Երևանի Դավիթաշեն վարչական շրջանում։
Նպատակներ
Ակադեմիայի հիմնադիր փաստաթուղթը կանոնադրությունն է, որը սահմանում է Ակադեմիայի գործունեության նպատակները և հստակեցնում իրավական կարգավիճակին առնչվող հարցեր։
Ակադեմիան իր գործունեության նպատակների և խնդիրների կենսագործման ուղղությամբ՝
1) կազմակերպում և անցկացնում է որակավորման ստուգման արդյունքներով դատավորների թեկնածուների հավակնորդների, Հայաստանի Հանրապետության քննչական կոմիտեի և հակակոռուպցիոն կոմիտեի քննիչների (այսուհետ՝ քննիչներ), և դատախազների թեկնածությունների ցուցակներում ընդգրկված անձանց մասնագիտական պատրաստումը.
2) կազմակերպում և անցկացնում է դատավորների, Հայաստանի Հանրապետության քննչական կոմիտեի և հակակոռուպցիոն կոմիտեի քննիչների (այսուհետ՝ քննիչներ), դատախազների, դատավորների թեկնածուների ցուցակում գտնվող անձանց վերապատրաստումը.
3) կազմակերպում և անցկացնում է դատական ծառայողների, քննչական կոմիտեի դեպարտամենտում պետական ծառայողների, դատախազությունում պետական ծառայողների և դատական կարգադրիչների վերապատրաստումը.
4) կազմակերպում է դատավորների, Հայաստանի Հանրապետության քննչական կոմիտեի և հակակոռուպցիոն կոմիտեի քննիչների (այսուհետ՝ քննիչներ), դատախազների և դատական կարգադրիչների հատուկ ուսուցումը՝ հատուկ միջոցների և հրազենի գործադրման ունակություններն ուսուցանելու նպատակով.
5) իր իրավասության սահմաններում կնքում է պայմանագրեր Հայաստանի Հանրապետության և օտարերկրյա իրավաբանական ու ֆիզիկական անձանց հետ, համագործակցում օտարերկրյա կազմակերպությունների հետ, անդամակցում միջազգային կառույցներին.
6) սույն օրենքով նախատեսված կրթական ծրագրերի իրականացման համար մշակում է ուսումնամեթոդական նյութեր։
Ծանոթագրություններ
Կատեգորիա:Հայաստանի արդարադատության ակադեմիա
Յոհան Յոհանսոն
Յոհան Յոհանսոն (Jóhann Gunnar Jóhannsson, ), իսլանդացի երգահան և երաժշտական պրոդյուսեր։ Առավել հայտնի է որպես Դենի Վիլնյովի ֆիլմերի երաժշտության հեղինակ, ինչպես նաև` Սթիվեն Հոքինգի մասին պատմող «Ամեն ինչի տեսություն» ֆիլմի երաժշտության հեղինակ։
Կենսագրություն
Յոհան Յոհանսոնը ծնվել և մեծացել է Ռեյկյավիկում։ Համալսարանում ուսումնասիրել է օտար լեզուներ և գրականություն։ Երաժշտական գործունեությունը սկսել է որպես կիթառահար ինդի ռոք նվագող խմբերում, իսկ 1999 թվականին դարձել է զանազան երաժշտական ժանրերով զբաղվող Kitchen Motors ստեղծագործական խմբի անդամ։ Այդ ժամանակ էլ հիմնել է Apparat Organ Quartet խումբը։ Ակադեմիական երաժշտությունը և էմբիենտը հարազատ դարձան Յոհան Յոհանսոնին Բրայան Ինոյի արվեստի և Obscure Records լեյբլի երաժիշտների հետ ծանոթությունից հետո ։ Կոմպոզիտորի առաջին սոլո սկավառակը՝ Englabörn անունով թողարկվել է 2002 թվականին։ Դա Յոհանսոնի աշխատանքների հավաքածուն էր՝ գրված նույն անվանումով թատերական բեմադրության համար ։ Նա առաջնորդվում էր մինիմալիզմի ոգով և հավաքածուն ստեղծել էր Էրիկ Սաթիի, Լուիս Թոմաս Հարդինի, Հենրի Փերսելի, ինչպես նաև` Mille Plateaux երաժշտական լեյբլի էլեկտրոնային երաժիշտների արվեստի ազդեցությամբ։
2006 թվականին թողարկված IBM 1401, A User's Manual ձայնասկավառակը երգահանը նվիրել է իր հորը, որը ժամանակին Իսլանդիայում առաջին համակարգչային ճարտարագետներից մեկն էր, որ փորձում էր ստեղծել երաժշտություններ համակարգիչների օգնությամբ։ IBM առաջին պարզ համակարգիչների էլեկտրամագնիսական ճառագայթման ձայները՝ տեղափոխած լսելի ձայնածավալ, ինչպես նաև` հոր երաժշտական ձայնագրությունները, որը փորձարկումներ էր կատարում IBM տեխնիկայի հետ և ձայնագրում իր աշխատանքները երիզակոճային ձայնարկչի վրա, օգտագործվում էին ստեղծագործությունները գրելու ժամանակ։ The Sun’s Gone Down And The Sky’s Turned Black երգում Յոհանսոնը օգտագործել է համակարգչայնացված վոկալը Դորոտի Փարքերի՝ անպատասխան սիրո մասին բանաստեղծությամբ հատվածի ձայնագրության համար։ Երաժշտական քննադատ Սել Քինքումանին իր արձագանքի մեջ գրել է, որ Յոհան Յոհանսոնը այս աշխատանքով ապացուցել է, որ համակարգչի օգնությամբ «մարդը կարող է մոդելավորել բացարձակապես ամեն բան, նույնիսկ՝ մարդկային հոգին» ։
2010-ից 2016 թվականների ընթացքում հիմնականում աշխատել է որպես կինոերգահան։ 2016 թվականին պայմանագիր է ստորագրել Deutsche Grammophon ստուդիայի հետ սոլո ձայնասկավառակի թողարկման համար։ Orphée-ը՝ Յոհանսոնի առաջին սոլո սկավառակը 6 տարվա մեջ, առաջացել է հեղինակի՝ Օրփեոսի մասին առասպելի զանազան տարբերակների հետ ծանոթանալու արդյունքում ։
Երաժշտությունը ֆիլմերում
Յոհան Յոհանսոնը մեծ ճանաչում է ձեռք բերել որպես գեղարվեստական և վավերագրական ֆիլմերի երաժշտությունների հեղինակ։ The Miners' Hymns-ը նրա ամենահայտնի աշխատանքներից է վավերագրական կինոյում։ Ստեղծագործությունների հավաքածուն թողարկվել է առանձին սկավառակով և դարձել է ութերորդը երգահանի սոլո սկավառակագրության մեջ՝ 2011 թվականին ռեժիսոր Բիլ Մորիսոնի հետ համագործակցության արդյունքում։ Ֆիլմը և երաժշտությունը նվիրված են 1984-1985 թվականներին բրիտանացի հանքափորների գործադուլին։
Վավերագրական ֆիլմի երաժշտության առաջին կատարումը տեղի է ունեցել 2010 թվականին Դարեմյան տաճարում։ Առավել ուշ՝ լոնդոնյան պրեմիերայի ժամանակ The Guardian պարբերականի խմբագիր Ֆիոնա Մեդոքսը սաունդթրեքը գնահատել է հինգից հինգ բալով և նշել է, որ «իսլանդացի մինիմալիստի և ամերիկյան ռեժիսորի ծանոթությունը դառը էջով ժամանակակից բրիտանական պատմության մեջ դարձել է աշխատանքը, որը այնքան ենթակա չէ դասակարգման, որքան անմոռանալի է» ։
2012 թվականին չինացի ռեժիսոր Լու Եի «Գաղտնիքը» ֆիլմի երաժշտության համար ստացել է «Ոսկե ձի» մրցանակը ։ Իսկ 2014 թվականին «Ամեն ինչի տեսություն» ֆիլմի համար պարգևատրվել է «Ոսկե գլոբուս» մրցանակով ։
Երգահանը ստեղծում է երաժշտություն նաև գովազդի համար։ Այսպես, նրա աշխատանքն է հնչում 2015 թվականի «Բալթիկա» գարեջրի գովազդում․ «Հարազատ է մեր ողջ երկիրը» ։
Արտաքին հղումներ
Կատեգորիա:Իսլանդացի կոմպոզիտորներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Իսլանդացի երաժիշտներ Կատեգորիա:Երաժշտական պրոդյուսերներ
Անդրկովկասյան հատուկ կոմիտե
Անդրկովկասյան հատուկ կոմիտե, Օզակոմ (Особый Закавказский комитет), Ռուսաստանի ժամանակավոր կառավարության Անդրկովկասի երկրամասային մարմինը։
Ստեղծվել է 1917 թվականի մարտի 9 (22)-ին Թիֆլիսում, պետական 4-րդ դումայի Կովկասի 5 ներկայացուցիչներից. Վասիլի Խառլամով (կադետ, նախագահ), Միքայել Պապաջանյան (կադետ), Մամեդ Յուսիֆ Ջաֆարով (կադետ), Կիտա Աբաշիձե (սոցիալ-ֆեդերալիստ), Պավել Պերեվերզև (կադետ)։ Վրացի մենշևիկները բողոքեցին Անդրկովկասյան հատուկ կոմիտեում ներկայացուցիչ չունենալու համար։ Շուտով դրանում ընդգրկվեց մենշևիկ Ակակի Չխենկելին (Պերեվերզևի փոխարեն)։
Որպես ժամանակավոր կառավարության տեղական մարմին Անդրկովկասյան հատուկ կոմիտեն կոչված Էր Անդրկովկասում հաստատել կայուն կարգ։ Նրա վրա դրվեց նաև Կովկասյան ռազմաճակատում ռուսական զորքերի գրաված մարզերի քաղաքացիական կառավարումը (Արևմտյան Հայաստանում սահմանվեց Գերագույն կոմիսարի պաշտոն)։ 1917 թվականի մարտի 18-ին Անդրկովկասյան հատուկ կոմիտեն կոչով դիմեց Անդրկովկասի բնակչությանը՝ տեղական պայմաններին համապատասխան «նոր կարգի ստեղծման մասին»։ Այդ փաստաթղթում կրկնվում էին Ռուսաստանի ժամանակավոր կառավարության հիմնական դրույթները, իսկ կարևորագույն՝ ագրարային, ազգային և բանվոր, հարցերի լուծումը հետաձգվում էր մինչև Սահմանադիր ժողովի գումարը։
Անդրկովկասյան հատուկ կոմիտեն Անդրկովկասում իրական իշխանություն չուներ։ Նրա գործունեությունը հիմնականում արտահայտվեց երկրամասում գյուղացիական ելույթները կանխելու փորձով, ինչի համար ստեղծվեցին հաշտարար հանձնաժողովներ, որոնք և պետք է լուծեին հողային հարցի շուրջն առաջացած վեճերը։ Նման կիսամիջոցառումներն ի վիճակի չէին կարգավորել իրադրությունն Անդրկովկասում։ Իշխանության ավելի ազդեցիկ մարմիններ էին գործադիր կոմիտեները։ 1917 թվականի փետրվարյան հեղափոխությունից հետո, Հայաստանում մասնավորապես, իշխանությունը պատկանում էր Երևանի նահանգային և Կարսի մարզային գործադիր կոմիտեներին, որոնց մեջ մտնում էին քաղաքային դումայի անդամները, բանվորական, զինվոր, պատգամավորների խորհուրդների, ինչպես նաև վաճառականների, հասարակական զանազան կազմակերպությունների ներկայացուցիչներ։ 1917 թվականի վերջին Անդրկովկասում աշխուժացան ազգային խորհուրդները. այդ թվում և Հայոց ազգային խորհուրդը։ Անդրկովկասյան հատուկ կոմիտեն գոյատևեց մինչև 1917 թվականի նոյեմբեր, երբ նրան փոխարինեց Անդրկովկասյան կոմիսարիատը։
Գրականություն
Կատեգորիա:Հայաստանի առաջին հանրապետություն Կատեգորիա:Վրաստանի դեմոկրատական հանրապետություն Կատեգորիա:Ադրբեջանի պատմություն Կատեգորիա:1917 հիմնադրված պետություններ և տարածքներ
Կենգու
Կենգու (Kanga), Ալան Միլնի «Վինի Թուխ» (1926) և «Տունը Թուխյան անտառեզրին» (1928) գրքերի կերպար, էգ կենգուրու, Ճստիկ Ռուի մայրը։ Միլնի գրքերի անգլերեն տարբերակում իգական սեռի միակ կերպարն է։
Նախապատմություն
Վինի Թուխի գրքերի մյուս հերոսների նման Կենգուի կերպարը նույնպես կապված է այն խաղալիքի հետ, որը նվիրվել է Միլնի որդուն՝ Քրիստոֆեր Ռոբինին վաղ մանկության տարիներին։ Ընդ որում, Միլնը նշել է, որ որդու մոտ արջի (ապագա Վինի Թուխ), իշուկի (Իա-Իա) և խոզուկի (Դնչիկ) հայտնվելուց հետո, որոնք նրան նվիրել էին տարբեր մարդիկ տարբեր ժամանակներում, վագրն ու կենգուրուն ձեռք են բերվել արդեն ոչ միայն երեխային ուրախություն պատճառելու, այլև դրանց «գրական հնարավորությունների» համար։
Բնավորություն
Մյուս կերպարների հետ փոխհարաբերություններում Կենգուն զբաղեցնում է մոր դերը. նրա խնդիրները, ի տարբերություն իմաստուն Բուի, բոլորովին գործնական են։ Օրինակ՝ նա կշտամբում է Բուին նրա տանը տիրող անկարգության պատճառով։ Ընտանեկան գործերով տարվածության պատճառով, ինչով նա տարբերվում է Ճագարից, Կենգուն հաճախ շատ հեռու է գնում՝ լինելով գրքի միակ կերպարը, որը պատիժներ է կիրառում. նա Ռուին լողացնում է սառը ջրով՝ զգուշանալով, որ նա չդառնա «փոքրիկ ու թույլ, ինչպես Դնչիկը», լվանում է նրա երեսը օճառով և տալիս զզվելի դեղ։ Իզուր չէ, որ Քրիստոֆեր Ռոբինը նրան համարում է «ամենակատաղի գազաններից» մեկը։ Դնչիկը պնդում է. «Եթե կատաղի գազաններից մեկից վերցնենք նրա երեխային, ապա նա կդառնա երկու անգամ ավելի կատաղի»։
Կենգուն ու Ռուն գրքի կենդանիների միակ զույգն են, որ պատկանում են նույն տեսակին. նրանց կապն ընդգծված է նաև անունների ներդաշնակությամբ։ Մայրական բնազդը, որն երևում է Ռուին միշտ իր մոտ՝ իր պարկում պահելու ցանկությամբ, արտահայտվում է նաև Կենգուի պատրաստականությամբ՝ իր խնամքի տակ առնելու նոր ժամանած Վագրին։
Գրականություն
Կատեգորիա:Վինի Թուխ
Ոստիկանը Բևեռլի Հիլզից 3
«Ոստիկանը Բևեռլի Հիլզից 3», 1994 թվականի կատակերգական մարտաֆիլմ հայտնի հոլիվուդյան դերասան Էդի Մերֆիի մասնակցությամբ։ «Ոստիկանը Բևեռլի Հիլզից» (1984) և «Ոստիկանը Բևեռլի Հիլզից 2» (1987) ֆիլմերի շարունակությունն է։ Նախորդ ֆիլմերից այս ֆիլմում խաղում են միայն Ջաջ Ռեյնհոլդը (առաջին և երկրորդ մաս) և Բրոնսոն Պինչոտը (առաջին մաս)։
Սյուժե
Յոթ տարի ընդմիջումից հետո Դետրոյթի ոստիկան Ակսել Ֆոուլին նորից ստիպված է վերադառնալ իր ընկեր ոստիկանների մոտ` Բևերլի Հիլզ։ Նրան այնտեղ են բերում իր սիրելի շեֆին սպանողներին գտնելու փնտրտուքները։ Մեր հերոսը գտնում և վրեժ է լուծում մարդասպաններից ու հայտնի է դառնում։ Գործողությունների ընթացքում Ակսելը ծանոթանում է մի հիանալի աղջկա հետ, ով աշխատում էր զվարճանքների այգում։
Ջիսր ալ-Շուղուրի շրջան
Ջիսր ալ-Շուղուրի շրջան (ناحية جسر الشغور)՝ Սիրիայի Արաբական Հանրապետության շրջանի կարգավիճակ ունեցող վարչական միավոր Իդլիբի մարզում։ Հանդիսանում է Ջիսր ալ-Շուղուրի գավառի չորս շրջաններից մեկը։
Վարչական կենտրոնն է Ջիսր ալ-Շուղուր քաղաքը։ 2004 թվականի մարդահամարի տվյալներով շրջանը ունի 89 028 բնակչություն ։ Տարածքը կազմում է 259.66 կմ²։
Ծանոթագրություններ
Կատեգորիա:Սիրիայի շրջաններ Կատեգորիա:Ջիսր ալ-Շուղուրի գավառ
Չոր սառույց
Չոր սառույց, հեղուկ ածխածնի երկօքսիդի պինդ ձևն է։ Ցածր ջերմաստիճանային սպիտակ գույնի նյութ է։ Չի վառվում, հոտ չունի, էլեկտրական հաղորդիչ չէ ։ Արտաքին տեսքով հիշեցնում է սառույց, ինչից էլ ծագել է անվանումը։ Սովորական սառույցի համեմատությամբ առավելությունն այն է, որ չոր սառույցը հալվում է անմնացորդ՝ առանց ջրի առաջացման։ Չոր սառույցի անցումը պինդ վիճակից գազանման տեղի է ունենում -78,50 C: Օգտագործվում է որպես սառեցնող միջոց ։
Գյուտ
Հայտնաբերվել է 1835 թվականին Ֆրանսիայում։ Սկսել են ակտիվ արտադրել և օգտագործել ԱՄՆ-ում 20-րդ դարի սկզբից ։
Գրականություն
Կատեգորիա:Ոչ օրգանական նյութեր Կատեգորիա:Ածխածին
Աստված մահացել է
Աստված մահացել է կամ Աստված մահացած է (Gott ist tot), Ֆրիդրիխ Նիցշեի արտահայտությունը, որն առաջին անգամ տեղ է գտել 1881-1882 թվականներին գրված «Զվարթ գիտություն» գրքում։ Տվյալ արտահայտության հետ է կապված հետմոդերնիստական փիլիսոփայության «աստծո մահը» փոխաբերությունը ։
Սովորաբար արտահայտությունը կապված է անմիջապես էմպիրիկ կյանքից դուրս գտնվող, իր մեջ պատմության պլանը բովանդակող, աշխարհի գոյությանը իմաստ տվող մարդկության գոյատևման որևէ երաշխիքի գոյության վերաբերյալ պատկերացումների քայքայման հետ։ Նման երաշխիքի բացակայության գաղափարը առաջացել է որպես Աստծո արդարացման բանավեճի հետևանք (տես՝ Թեոդիկեա), և ժամանակակից եվրոպական փիլիսոփայության հիմնական նախադրյալներից մեկն է։
Արտաքին հղումներ
Կատեգորիա:Հակաթեիզմ Կատեգորիա:Աթեիզմ Կատեգորիա:Անգլերեն բառեր և արտահայտություններ Կատեգորիա:Ֆրիդրիխ Նիցշե Կատեգորիա:Գերմաներեն բառեր և արտահայտություններ Կատեգորիա:Նիհիլիզմ Կատեգորիա:Մահացած Աստծո աստվածաբանություն
Քիստաուր
Քիստաուր (ქისტაური), գյուղ Վրաստանում։ Գտնվում է Կախեթի մարզի Ախմետայի շրջանում։
Դիրք
Գյուղը գտնվում է ծովի մակարդակից 540 մետր բարձրության վրա։ Շրջկենտրոն Ախմետայից հեռու է 7 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1729 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Մանչուկն ու Կառլսոնը, որն ապրում է տանիքում (ներկայացում)
Մանչուկն ու Կառլսոնը, որն ապրում է տանիքում («Малыш и Карлсон, который живёт на крыше»), Մոսկվայի սատիրայի ակադեմիական թատրոնի խորհրդային և ռուսական մանկական կատակերգական ներկայացում, որ բեմադրվել է 1968 թվականին, ըստ շվեդ գրող Աստրիդ Լինդգրենի «Երեք պատմություն Փոքրիկի և Կառլսոնի մասին» վերնագրով եռագրության։ Ներկայացման ռեժիսորն է Մարգարիտա Միքայելյանը։ Մինչև այժմ, հիսուն տարվա ընթացքում ներկայացումը չի իջնում բեմից` դառնալով Սատիրայի թատրոնի մանկական խաղացանկի խորհրդանիշը, ավելին, սա երկրի ամենագին բեմադրություններից մեկն է ։
Այս ներկայացման հիման վրա 1971 թվականին «Էկրան» սետղծագործական միության կողմից նկարահանվել է համանուն գեղարվեստական հեռուստաֆիլմ։
Կառլսոնի դերում Սպարտակ Միշուլինը (22.10.1926-17.06.2005) թատրոնի բեմում հանդես է եկել ավելի քան 2.000 անգամ, այս ներկայացմամբ շրջելով ողջ երկրով ։ Դերասանն այս դերը Սատիրայի թատրոնում խաղացել է ավելի քան երեսունհինգ տարի ։
Արտաքին հղումներ
Կատեգորիա:1971 ֆիլմեր Կատեգորիա:Խորհրդային կինոկատակերգություններ
Լա Գիյերմի
Լա Գիյերմի (La Guillermie), համայնք Ֆրանսիայում՝ Օվերն մարզի Ալյեի գավառի Վիշիի շրջանում։ Մտնում է Լը Մայե դե Մոնտան կանտոնի կազմի մեջ։
Համայնքի INSEE կոդ՝ 03125։
Բնակչություն
Համայնքի բնակչությունը 2008 թվականին կազմում էր 151 մարդ։
Տնտեսություն
2007 թվականի տվյալներով 89 աշխատունակ տարիքի մարդկանցից (15-64 տարեկան) 57-ը տնտեսապես ակտիվ էին, 32-ը անգործունակ (ակտիվության ցուցանիշը 64,0 %, 1999 թվականին եղել է՝ 62,0 %)։ 57 աշխատունակ բնակիչներից 46-ը աշխատում էին (29 տղամարդ և 17 կին), անաշխատանք էին 11-ը (5 տղամարդ և 6 կին)։ 32 անգործունակ մարդկանցից 7-ը աշակերտներ կամ ուսանողներ են, 9-ը թոշակառու, 16-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Բհարատ Ռատնա
Բհարատ Ռատնա (հինդի` भारत रत्न, բառացի` Հնդկաստանի գանձ), Հնդկաստանի բարձրագույն պետական քաղաքացիական պարգևն է, որը շնորհվում է ի նշան երախտագիտության` հասարակության առջև բարձր մակարդակի ծառայությունների համար։ Այն շնորհվում է 1930-1940-ական թվականների հնդկական ընդդիմության և անկախության համար պայքարի մարտիկներին, ինչպես նաև քաղաքական, պետական, հասարակական գործիչներին, գիտնականներին, երաժիշտներին և այլ մասնագիտությունների տեր մարդկանց` հաշվի չառնելով նրանց ռասայական պատկանելիությունը, գործունեության ոլորտը, հասարակության մեջ նրանց զբաղեցրած դիրքը և սեռը ։ Ըստ աստիճանակարգի, Բհարատ Ռատնային նախորդում են կրտսեր դասի Պադմա Վիբհուշան, Պադմա Բհուշան և Պադմա Շրի պետական քաղաքացիական պարգևները։
Պատմությունը
Արտասահմանցիներին պարգևատրելու հարցը նույնպես վիճելի է։ Մինչ օրս, Բհարատ Ռատնա պարգևը շնորհվել է երկու արտասահմանցիների` հարավաֆրիկյան քաղաքական և պետական գործիչ Նելսոն Մանդելային և փուշթուների հոգևոր և քաղաքական առաջնորդ Աբդուլ Ղաֆար-խանին (Բաչա Խան), ով Մահաթմա Գանդիի գործընկերն ու հետևորդն էր։ Բհարատ Ռատնա պարգևը շնորհվել է նաև այլազգի, սակայն Հնդկաստանի քաղաքացիություն ունեցող Մայր Թերեզային։
Բհարատ Ռատնային արժանացած ամենաերիտասարդ մարդը` կրիկետի մարզիկ Սաչին Տենդուլկարն է, ում պարգևը շնորհվել է, երբ նա 40 տարեկան էր, այն դեպքում, երբ կանանց իրավունքների պաշտպան Դհոնդո Կեշավ Կարվեն պարգևին արժանացել է 100 տարեկանում։
Շքանշանի նկարագիրը
Շքանշանն ունի Սրբազան ֆիկուս (Ficus religiosa) ծառի տերևի տեսք։ Կենտրոնում արևն է, որի ներքևում դևանագարիով գրված է «Բհարատ Ռատնա» (भारत रत्न), իսկ շքանշանի հակառակ կողմում Հնդկաստանի զինանշանն է, որի ներքևում գրված է «Սատյամեվա ջայատե» (सत्यमेव जयते), որը սանսկրիտից թարգմանաբար նշանակում է. «Միայն ճշմարտությունն է հաղթանակում»։ Շքանշանին ամրացված է 51 մմ տրամագծով սպիտակ ժապավեն, որը թույլ է տալիս այն կրել պարանոցին ։
Ծանոթագրություններ
Կատեգորիա:Պարգևներ այբբենական կարգով Կատեգորիա:1954 հիմնադրումներ Կատեգորիա:Պետական պարգևներ
Նեո Խորիո
Բնակչություն
Ըստ 2011 թվականի տվյալների գյուղի բնակչությունը կազմել է 520 մարդ ։ 1958-ական թվականներին գյուղի բնակչությունը խառն էր, ապրում էին հույն կիպրացիներ, թուրք կիպրացիներ, մարոնականներ, հայեր և այլն։ Ներհամայնքային բռնությունների հետևանքով թուրք կիպրացիները լքել են գյուղը, և բնակվել մոտակա Անդրոլիկու գյուղում, սակայն երբ կղզին բաժանվեց 2 մասի, նրանք վերահաստատվեցին Միրտու գյուղում, այժմ գյուղը գտնվում է դե ֆակտո անկախ ՀԿԹՀ կազմում ։
Ծանոթագրություններ
Կատեգորիա:Կիպրոսի գյուղեր
Վեյրա (Արդեշի գավառ)
Վեյրա (Veyras), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1553 մարդ, բնակչության խտությունը` 200.13 մարդ/կմ²։ Բնակավայրը զբաղեցնում է 7.76 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1041 աշխատունակ (15-64 տարեկան) բնակիչ, որոնցից ակտիվ էին 699-ը, իսկ ոչ ակտիվները` 342։ Ակտիվության ցուցանիշը կազմում է 67,1 %։ 699 աշխատունակ մարդկանցից աշխատել է 652 անձ (328 տղամարդ և 324 կին)։ Գործազուրկ են եղել 47 անձ (28 տղամարդ և 19 կին)։ 342 անաշխատունակներից 97-ը եղել են աշակերտներ կամ ուսանողներ, 162-ը` թոշակառուներ, իսկ 83-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վոլֆգանգ Իշինգեր
Վոլֆգանգ Ֆրիդրիխ Իշինգեր (Wolfgang Friedrich Ischinger, ), գերմանացի դիվանագետ։ Մյունխենի անվտանգության ամենամյա միջազգային կոնֆերանսի նախագահ (2009 թվականից)։
2014 թվականի մայիսից ԵԱՀԿ-ի միջնորդն է ուկրաինական հակամարտությունում, որը նշանակված է Կիևի և շրջանների միջև բանակցությունների համար։
Գեյբ Նյուել
Գեյբ Լոգան Նյուել (Gabe Logan Newell, ), Valve Corporation ընկերության հիմնադիրներից մեկը և գլխավոր տնօրենը, որն զբաղվում է համակարգչային խաղերի մշակմամբ և նրանց թվային դիստրիբուցիայով։ Ամենից հայտնի և հարուստ մարդկանցից մեկն է և Forbes ամսագրի վարկանիշով գտնվում է 137-րդ հորիզոնականում ։
Կենսագրություն
Հարվարդի համալսարանը հաջող ավարտելուց հետո տասներեք տարի աշխատել է Microsoft-ում՝ վերջնականապես դառնալով միլիարդատեր։ Նյուելն ինքն իրեն անվանում է «Windows-ի առաջին երեք թողարկումների պրոդյուսեր»։ Ոգևշնչվելով Մայքլ Աբրաշի արդյունավետ աշխատանքներով, ով ավելի վաղ լքել է Microsoft ընկերությունը, որպեսզի ստեղծի Quake համակարգչային խաղերը id Software-ից, Նյուելը Microsoft-ի մյուս աշխատակից Մայք Հարինգտոնի հետ միասին նույնպես լքեցին Microsoft-ը և 1996 թվականին ստեղծեցին Valve ընկերությունը։
Նյուելն ու Հարինգտոնն իրենց անձնական կապիտալն օգտագործեցին Valve-ի ֆինանսավորման և Half-Life խաղերի հետագա աշխատանքների համար։ Այդ նպատակներով գնվել է Quake engine շարժիչի սկզբնական ծածկագիրը, որը հետագայում ամբողջությամբ վերամշակվել է։ 1998 թվականին ստեղծվեց Half-Life խաղերի սերիան, որը դարձավ ներկայիս այնպիսի հանրաճանաչ խաղերի նախօրինակ, ինչպիսիք են, օրինակ, Counter-Strike և Team Fortress Classic։ Հետագայում Half-Life-ի թողարկումից հետո ընկերությունն սկսեց աշխատել խաղի երկրորդ մասի վրա։ 2000 թվականին Հարինգտոնը լքեց ընկերությունը, որից հետո Նյուելը գնեց նրա բաժնետոմսերը ։ Տարբեր աղբյուրների մոտավոր գնահատականներով՝ 2011 թվականին Valve Corporation-ի բյուջեն կազմել է 2-ից մինչև 4 միլիարդ դոլար ։ Նյուելի խոսքերով՝ ընկերությունը չափազանց եկամտաբեր է, ըստ աշխատողների թվի՝ ավելի եկամտաբեր է այնպիսի ընկերություններից, ինչպիսիք են՝ Google և Apple ։ 2011 թվականի սկզբին ընկերության անձնակազմը ներառել է 250 մարդ, 2012 թվականի վերջին այդ թիվն աճել է՝ հասնելով մինչև 400 ծառայողի , ընդ որում ընկերության աշխատակիցների կեսից ավելին խաղերի մոդիֆիկացիաների ստեղծողներ են ։
2007 թվականին Նյուելը բացահայտ հայտարարեց խաղային կոնսոլների տարբեր սահմանափակումների վերաբերյալ իր դժգոհությունները, որոնց հետ անընդհատ առնչվում են խաղերի մշակողները։ Մասնավորապես, նա բացասաբար արտահայտվեց PlayStation 3 համակարգի նկատմամբ Sony-ի վարած քաղաքականության մասին ։
Բիդամայի շրջան
Վարչական կենտրոնն է Բիդամա քաղաքը։ 2004 թվականի մարդահամարի տվյալներով շրջանը ունի 18 501 բնակչություն ։ Տարածքը կազմում է 113.41 կմ²։
Վոլֆգանգ Իշինգեր
Կենսագրություն
Ծնվել է 1946 թվականին։
Գեյբ Նյուել
Անձնական կյանք
Ամուսնացած է Լիզա Նյուելի հետ, ունի երկու երեխա։
Նյուելն ի ծնե տառապել է Ֆուկսի դիստրոֆիայով, որը բորբոքում է աչքի եղջերեթաղանթը, և մի ժամանակ նույնիսկ նրա տեսողությունն այնքան է վատացել, որ հասել է կրիտիկական մակարդակի, բայց եղջերաթաղանթի երկու վիրահատությունները վերադարձրել են նրա տեսողությունը ։ «Ես ոչ միայն սկսեցի կրկին տեսնել, այլ տեսնել ավելի լավ, քան երբևէ։ Ես կարծես թե հայտնվել էի կախարդական հեքիաթում։ Այդ ժամանակ ես հասկացա, թե ինչքան արագ է վրա հասնում ապագան»,— հիշում է Նյուելը ։
Վոլֆգանգ Իշինգեր
Կենսագրություն
1963-1964 թվականներին ԱՄՆ ուսանողների փոխանակման ծրագրով սովորել է Իլինոյսի ավագ դպրոցում։
Բիդամայի շրջան
Ծանոթագրություններ
Կատեգորիա:Սիրիայի շրջաններ Կատեգորիա:Ջիսր ալ-Շուղուրի գավառ
Վոլֆգանգ Իշինգեր
Կենսագրություն
1966-1972 թվականներին ուսանել է Բոննի և Ժնևի համալսարաններում։ 1972 թվականին ստացել է իրավաբանի դիպլոմ։ Ուսումը շարունակել է Ֆլետչերի անվան իրավունքի և դիվանագիտության դպրոցում, որտեղ 1973 թվականին ստացել է իրավունքի մագիստրոսի, ինչպես նաև Հարվարդի Իրավունքի դպրոցում։
Գեյբ Նյուել
Անձնական կյանք
Նյուելը Blizzard Entertainment — World of Warcraft-ի կողմից ստեղծված MMORPG հանրաճանաչ խաղերի հետևորդ է ։ Նյուելը հայտնել է, որ «Ընկերությունը հրաշք է» անիմացիոն ֆիլմի երկրպագու է ։
Որպես հոբբի՝ Նյուելն ընկերոջ խորհրդով զբաղվել է խառատությամբ։ Ավտոտնակում մեքենաների փոխարեն նա տեղադրել է հղկահաստոցներ և ֆրեզերային հաստոցներ, ինչպես նաև արջնող հաստոցների համար անհրաժեշտ աղով տակառներ։ Ազատ ժամանակ Նյուելը պատրաստում է iPad-ի և սրերի համար տակդիրներ։ «Ինձ թվաց, որ անընդհատ էկրանի առաջ նստելուց հետո դա լավ հանգիստ է»,— ասում է Նյուելը ։
Արտաքին հղումներ
Կատեգորիա:Հարվարդի համալսարանի շրջանավարտներ Կատեգորիա:Ամերիկացի միլիարդատերեր Կատեգորիա:Ամերիկացի ծրագրավորողներ Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:BAFTA մրցանակի դափնեկիրներ
Վոլֆգանգ Իշինգեր
Կենսագրություն
1973 թվականից մինչև 1975 թվականը նա ծառայել է ՄԱԿ-ի Գլխավոր քարտուղարի գրասենյակի գլխավոր քարտուղար Կուրտ Վալդհայմին կից։
1975 թվականից դիվանագիտական ծառայություն է սկսել Գերմանիայում։ Աշխատել է արտաքին գործերի դաշնային նախարարության քաղաքական պլանավորման ապարատում և Վաշինգտոնում Գերմանիայի դեսպանատանը։
1982-ից մինչև 1990 թվականը ծառայել է արտաքին գործերի դաշնային նախարարի նահանգում, ընդ որում 1985 թվականին դարձել է նախարարի անձնական քարտուղարը, իսկ 1987 թվականին գլխավորել Է նախարարների կաբինետի և խորհրդարանի աշխատակազմը։
1993-1995 թվականներին եղել է արտաքին գործերի դաշնային նախարարության քաղաքական պլանավորման աշխատակազմի տնօրեն։
1995-1998 թվականներին զբաղեցրել է Գերմանիայի ԱԳՆ քաղաքական դեպարտամենտի տնօրենի պաշտոնը։
1998 թվականից մինչև 2001 թվականը աշխատել է որպես արտաքին գործերի նախարարի տեղակալ, ներկայացրել է Գերմանիայի կառավարությունը բազմաթիվ միջազգային և եվրոպական համաժողովներում, ներառյալ ՄԱԿ-ը, ՆԱՏՕ-ն և ԵՄ-ն։
2001-2006 թվականներին եղել է ԱՄՆ-ում Գերմանիայի դեսպանը։
2006-ից մինչև 2008 թվականի մայիսը եղել է Մեծ Բրիտանիայում Գերմանիայի դեսպանը։
2009 թվականից Մյունխենի անվտանգության ամենամյա միջազգային համաժողովի նախագահ։
Մյունխենի անվտանգության համաժողովի նախագահ
Իշինգերի նախագահությամբ 2009 թվականից անց են կացվել հինգ Մյունխենի անվտանգության համաժողովի կոնֆերանսներ։